एक CISF अधिकारी ने खबर में नाम का जिक्र ना करने के शर्त पर एक न्यूज वेबसाइट को बताया कि 34 हवाई अड्डों पर 1,882 कैमरों की कमी है और हमने भारतीय एयरपोर्ट प्राधिकरण (एएआई) को इसकी सूचना दी है। वहीं, कुछ एयरपोर्ट ऐसे भी हैं, जहां डिजिटल वीडियो रिकॉर्डिंग की सुविधा उपलब्ध नहीं है। हम सुरक्षा के मद्देनजर उन एयरपोर्ट्स के नामों का खुलासा नहीं करना चाहते हैं। रिपोर्ट में कहा गया है कि कई हवाई अड्डों में सीसीटीवी सिस्टम भी आधुनिक सुविधाओं के साथ मौजूद नहीं हैं- मसलन किसी यात्री के पास संदिग्ध सामान होने पर सुरक्षा की दृष्टि से अलार्म बजना। देश के नागरिक विमानन के बुनियादी ढांचे का प्रबंधन करने वाले एएआई के प्रवक्ता ने कहा कि डार्क जोन जैसे मसलों को समय-समय पर संबोधित किया जाता है।